stanford-oval/wikipedia huggingface dataset:
Perhojärvi

| Perhojärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°35′50″N, 24°34′39″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Eräjärveen 
Järvinumero:  35.726.1.006
Mittaustietoja
Pinnankorkeus:  90,4 m  
Rantaviiva:  5,284 km  
Pinta-ala:  28,924 ha  
Valuma-alue:  3,67 km²  
Saaria:  ei saaria 
 fiPerhojärvi 
Perhojärvi  on Pirkanmaalla Orivedellä Perhontaustan lähellä sijaitseva järvi.
Maantietoa

Järven pinta-ala on 29 hehtaaria ja se on 1,2 kilometriä pitkä ja 950 metriä leveä. Vaikka järvellä onkin suuret mitat, muodostuu se kapeista lahdista ja sen suurin leveys on vain 250 metriä. Järven pohjoispää haarautuu kahdeksi lahdeksi, joista itään työntyy Sulkulahti ja länteen Suutarinlahden laajentuma. Sulkulahden lahdensuu on vain noin 10 metriä leveä salmi, jonka pohjukassa lahti laajenee 200 metriä leveäksi. Järven lähiympäristö muodostuu lähes kokonaan peltomaista, jotka viettävät voimakkaasti järven rannoillepäin. Järven rannoilla on vähintään 10 metriä leveät suojakaistat. Järvellä ei ole kartan mukaan saaria. Sen rantaviivan pituus on 5,3 kilometriä ja sen rannat ovat lähes kokonaan peltomaata. Sulkulahden rannat ovat suota ja järven eteläpäässä on itärannat metsämaata. Järven lähiympäristössä sijaitsee viisi maatilaa ja jonkin verran haja-asutusta. Rannoille on rakennettu alle 20 vapaa-ajan asuntoa. Niille tulee tiet yhdystieltä 14227.
Vedenlaatu

Järven vedenlaatua on tutkittu vesinäyttein ainakin maaliskuussa ja elokuussa 2009 kesällä, jolloin järvien vesi on tavallisesti lämpötilakerrostunutta. Järvi todettiin silloin erittäin rehevöityneeksi järveksi, sillä sen kokonaisfosforipitoisuudet olivat kesällä 71 ja 83 mikrogrammaa litrassa vettä (μg/l) ja talvella 65 ja 99 μg/l. Kokonaistyppipitoisuudet olivat vastaavasti 1320 ja 1490 μg/l ja 1140 ja 1200 μg/l. Ravinteet olivat käynnistäneet talvella sisäisen kuormituksen, jossa pohjan sedimenttien ravinteita liukeni takaisin veteen. Ravinteista kiihtynyt kemiallinen hapenkulutus söi kaiken hapen järven pohjasta niin, että vielä metrin syvyydessä sitä esiintyi enää 0,46 milligrammaa litrassa vettä (mg/l). Happitilanne oli yhtä huono paitsi aivan pinnalla, missä happipitoisuus on 7,7 mg/l. Kun veden happamuustaso laskee arvoon pH 6,4, voi sedimentteihin laskeutunutta rautaa liueta takaisin veteen. Näin kävi nytkin, sillä talvella sitä esiintyi 3 000 μg/l ja kesällä 12 000 μg/l. Vedenväri olikin ruskeaa (160 ja 200 Pt mg/l).
Perhojärven ylirehevöitynyt tila rasittaa myös Eräjärveä, jonka kunnostamista on pohdittu. Suunnitelmissa onkin toimia, joilla Perhojärven ravinnetilanne saataisiin rauhoittumaan ja sen laskuojaan kaavaillaan saostus- ja puhdistuspatojen rakentamista.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Uiherlanjoen valuma-alueeseen (35.726) se kuuluu. Järven vedenpinnan korkeus on 90,4 metriä mpy. Järveen on johdettu viisi pelto-ojaa, jotka alkavat toisinaan metsässä sijaitsevilta soilta. Pisin oja on Levanoja, joka tulee koillisesta Ruutanansuolta. Laskuoja, jonka nimenä on käytetty Perhojärvenojaa , laskee Eräjärven pohjoisrantaan. Laskuojalla on korkeuseroa 3,4 metriä. Järven valuma-alue on pinta-alaltaan 3,4 neliökilometriä ja siitä on 22 % peltomaata.
Historiaa

Vuoden 1855−1856 Kalmbergin kartastossa järven nimi kirjoitettiin ”Perhonjärvi”. Sen eteläpuolelta kulki tie Kauppilasta Järvenpäähän ja tien vieressä sijaitsi yksi maatalo. Tie ylitti laskuojan siltaa pitkin. Vain järven länsirantoja oli otettu viljelyyn ja järven muilla rannoilla oli raivattu kaksi pientä niittyä. Vuoden 1957 peruskartassa oli lähes samat peltomaat viljelyssä kuin on nykyään vuonna 2018. Vain Sulkulahden salmen kohdalla on metsitetty pieni peltopalsta vuoden 1986 kartan julkaisun jälkeen.
Project Rene

| Project Rene |
| --- | --- |
Kehittäjä:  The Sims Studio
Julkaisija:  Electronic Arts
Pelisarja:  The Sims
Pelimoottori:  Proprietary engine
Lajityyppi:  simulaatio
Pelimuoto:  yksinpeli ja moninpeli
Alusta:  Microsoft Windows, Android ja IOS
Hinnoittelutapa:  ilmaispeli
Lisenssi:  Suljettu lisenssi
Jakelumuoto:  Optinen levy ja digitaalinen jakelu
Lisää peliartikkeleitaVideopelien teemasivulla
Project Rene tai The Sims 5 on tuleva Electronic Artsin The Sims -pelisarjaan kuuluva simulaatiopeli. Se tulee olemaan ilmainen.
Our Lady of the Angels Schoolin tulipalo

| Our Lady of the Angels Schoolin tulipalo |
| --- | --- |
 Palomies Richard Scheidt kantaa 10-vuotiaan John Jajkowskin ruumista ulos palaneesta koulusta.
Päivämäärä:  1. joulukuuta 1958
Syy:  mahdollisesti tuhopoltto
Kuolleita:  95
Palon uhrien muistomerkki Queen of Heavenin hautausmaalla.
Our Lady of the Angels Schoolin tulipalo tapahtui 1. joulukuuta 1958, kun katolisessa Our Lady of the Angels School -koulussa Chicagon kaupungissa Illinois’ssa, Yhdysvalloissa syttyi tulipalo. Palo sai alkunsa roskakasassa koulun kellarissa, jossa se sai kehittyä rauhassa ainakin 20 minuuttia. Kun palon synnyttämä lämpö rikkoi ikkunan, sisään päässyt ilma puhalsi palon portaikkoa pitkin toiseen kerrokseen, jossa olleet 340 oppilasta ja nunnaa jäivät loukkuun. Palossa kuoli lopulta 95 ihmistä.
Tutkinnassa todettiin, että koulua ei ollut suojattu riittävästi tulipaloilta. Koulussa ei ollut sprinklereitä eikä paloilmoittimia, portaikossa oli palo-ovet vain ensimmäisessä kerroksessa ja poistumisteitä oli vain yksi. Lisäksi koulun sisustus oli pääosin syttyvistä materiaaleista tehty. Palon seurauksena National Fire Protection Association (NFPA) uudisti koulujen paloturvallisuussuositukset muun muassa poistumisteiden suhteen ja vaati jatkossa sprinklereiden asentamista. Lisäksi koko Yhdysvalloissa alettiin palon jälkeen siirtyä betonirakenteisiin kouluihin puurakenteisten sijaan. NFPA:n mukaan on pitkälti Our Lady of the Angles Schoolin palosta opittujen seikkojen ansiota, ettei Yhdysvalloissa ole vuoden 1958 jälkeen kuollut yhdessäkään koulupalossa yli kymmentä ihmistä.
Palon syytä ei virallisessa tutkinnassa saatu selville. Palon aikaan kymmenvuotias poika tunnusti kuitenkin myöhemmin sytyttäneensä palon, mutta perui myöhemmin tunnustuksensa. Vaikka todisteet viittasivat siihen, että hän oli sytyttänyt palon, hän tai kukaan muu ei joutunut palosta vastuuseen.
Paloa teki tunnetuksi Chicago American -lehden kuvaaja Steve Laskerin ottama valokuva, jossa palomies Richard Scheidt kantaa 10-vuotiaan John Jajkowskin ruumista ulos palaneesta koulusta. Kuva levisi tiedotusvälineisiin ympäri maailman, ja sitä käytettiin Yhdysvalloissa kampanjajulisteissa paloturvallisuuden puolesta.
Pedro Lima

Pedro Manuel Barata Lima (20. huhtikuuta 1971 Luanda, Angola – 20. kesäkuuta 2020 Portugali) oli angolalais-portugalilainen uimari ja näyttelijä.
Lima osallistui uintiurallaan kaksiin olympialaisiin, Soulissa 1988 ja Barcelonassa 1992. Lima oli mukana yhteensä viidessä kilpailussa, mutta ei päässyt alkueristä jatkoon yhdessäkään. Hänen parhaaksi sijoituksekseen jäi 42. sija sadan metrin perhosuinnista vuonna 1988. Hänen veljensä Jorge Lima kilpaili uimarina Moskovan kesäolympialaisissa 1980.
Uintiuransa jälkeen Lima näytteli useissa portugalilaisissa televisiosarjoissa.
Poika (vuoden 1969 elokuva)

| Poika> 少年 Shōnen |
| --- | --- |

Ohjaaja:  Nagisa Oshima
Käsikirjoittaja:   Nagisa Oshima  Tamura Tsutoma 
Tuottaja:  Masayuki Nakajima
Säveltäjä:  Hikaru Hayashi
Kuvaaja:   Yasuhiro Yoshioka  Seizo Sengen 
Pääosat:   Akiko Koyama  Fumio Watanabe  Tetsuo Abe 
Valmistustiedot
Valmistusmaa:  Japani
Tuotantoyhtiö:   Sozosha  AGT 
Ensi-ilta:   1969  Suomessa 1971 
Kesto:  97 min
Alkuperäiskieli:  japani
Aiheesta muualla
IMDb 
Elonet
AllMovie
Infobox OKNimi-testi OK: 
Poika (jap. 少年, Shōnen) on japanilainen Nagisa Oshiman ohjaama elokuva vuodelta 1969. Siinä perhe lavastaa pikkupoikansa avulla liikenneonnettomuuksia saadakseen vakuutuskorvauksia.
Juoni

Tarina perustuu japanilaisissa sanomalehdissä uutisoituun tositapaukseen. Elokuva seuraa Toshiota ja hänen vanhempiaan ympäri Japania kun nämä laittavat pojan alttiiksi vaaralliselle juonelle. Toshion isä on väkivaltainen, laiska sotaveteraani, joka pakottaa aluksi vaimonsa, pojan äitipuolen, teeskentelemään autoihin törmäämistä korvausten toivossa. Kun vaimo ei kykene työhön, on pojan vuoro. Lopulta poika yrittää paeta, joko matkustamalla jäniksenä junissa tai turvautumalla pikkuveljensä ja itsensä suojaksi kehittämäänsä tieteisfantasiaan.
Käännös suomeksi
Petos (artisti)

| Petos> Henkilötiedot |
| --- | --- |
Koko nimi:  Antti Peltonen
Syntynyt: 18.7.1976
Muusikko
Taiteilijanimi:  Petos Udonipanpoika Petos Pena Master-A A.N.A. J Dustin A Booze Brother Papa Rassi
Laulukielet:  suomi, englanti
Aktiivisena:  1989–
Tyylilajit:  gangsta rap, horrorcore
Yhtyeet:  Kallio Underground T.O.A. (The Obstinate Age) SLT (Suomi Lyriikkaa Tuotanto)
Levy-yhtiöt:  3rd Rail Music (Petos) Pahan Akseli Records (Papa Rassi)
  [ Muokkaa Wikidatassa ] [ ohje ]  
Petos (syntynyt 1975 tai 1976) on helsinkiläinen, Sörnäisissä ja Kalliossa vaikuttava rap-artisti. Petoksen nykyinen tuotanto on täysin suomenkielistä, mutta hän kirjoitti aiemmin sanoituksia myös englanniksi. Soolojulkaisujen lisäksi Petos on mukana Kallio Underground -kokoonpanossa Jontin kanssa. Petos on vieraillut useiden tunnettujen suomalaisartistien levyillä.
Ura

Petos innostui hiphopista 1980-luvun lopussa kuullessaan Public Enemyä radiosta. Hän aloitti räppäämisen vuonna 1990 nimellä Master-A, ja oli myös mukana 1990-luvun alun hip hop -kokoonpanossa TOA (The Obstinate Age) nimellä J Dustin A. TOA:n muut jäsenet ovat sittemmin vaikuttaneet Liisanpuistossa.
Petoksen sanoitukset käsittelevät usein päihteiden käyttöä ja rikoksia. Sanoituksiensa perusteella hänen arkkivihollisenaan voidaan pitää poliiseja ja FPS Security -vartiontiliikettä. Petoksen tyyli on tarkoituksellisen koruton, joka sopii myös sanoitusten henkeen. Petos tekee myös horrorcore-tyylistä musiikkia taiteilijanimellä Papa Rassi.
Diskografia > Soolo

City-karhun metsästäjä (omakustanne 2002)
Rappiotaide (omakustanne 2003) CD
Törkeimmät petokset (3rd Rail 2006) CD/LP
Toivo parasta ja pelkää pahinta (3rd Rail 2010) CD
Testamentti (2016,  3rd Rail 2016) CD/CAS/DIGI/LP
Diskografia > Kallio Underground

Kallio Underground 1997-1998 EP (omakustanne 2002) CD
Pimeä puoli (omakustanne 2004) CD
Kirkas Puoli (3rd Rail 2021)
Diskografia > Papa Rassi

Haudanvakavaa (Pahan Akseli 2003) CD/EP
Henkinen avohaava (Pahan Akseli 2005) CD
Vain kuolleen ruumiisi yli (Pahan Akseli 2008) CD
Luomakunnan kruunu (Pahan Akseli 2012) CD/EP
Diskografia > Musiikkivideot

The Obstinate Age - Hard Flow (1993)
Synkkä Sörkka (2009)
Asian ytimessä (feat. Jontti) (2016)
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Liisanpuisto | "Historia" | Liisanpuisto |  | 2001 |
| Notkea Rotta | "Rotta, Perse & Petos" | Panokset piippuun, pöhinät pönttöön |  | 2002 |
| Da Troya | "Siru" | Sun Koneessa |  | 2003 |
| Tuomio & Kone | "Suomi-KP" | Tuomio & Kone EP | Raimo | 2003 |
| Raimo | "Negatiivista palautetta" | YltäYlisKyllästetty | Mahmoud, Matka-Aapeli, Lerha, Aave, T-Murha, Seyed Ali, Ässä Tuomio & Kone | 2003 |
| Liisanpuisto | "Iso kolmonen" | Olipa kerran |  | 2003 |
| Steen1 | "Veri vetää itään" | Salaliittoteoria | Pikkupiru, Notkea Rotta & Rohtori Laine | 2004 |
| SLT | "Kauluspaitoja" | Waikka Wäkisin | Lerha | 2004 |
| Memmy Posse | "Hinnalla millä hyvänsä" | Huolestuttavia merkkejä | Setä Koponen, Tuomio & Kone | 2004 |
| Leijona | "Pidä huoli sun omist asioistas" | Viinaa, huumeita ja väkivaltaa |  | 2005 |
| Edu Kehäkettunen | "Moottoriturvat" | Lentäjän koira |  | 2005 |
| Edu Kehäkettunen | "Hellyyden ehdoilla (Anaalitreffit remix)" | Lentäjän koira |  | 2005 |
| DJPP | "Moottoriturvat (Remix)" | Tuottajalevy | Edu Kehäkettunen | 2006 |
| DJPP | "Häsleri" | Tuottajalevy | Stig Dogg | 2006 |
| Stig Dogg | "Häsleri" | Stig Dogg |  | 2006 |
| Jontti & Shaka | "Paska juttu" | Rata-äänite |  | 2007 |
| Ville Kalliosta | "Massit takasin" | 100 x 200 mg | Jontti, Lempi-Joe, Lerha, Aave & Syöpä | 2007 |
| Julma-Henri & Syrjäytyneet | "170306" | Al-Qaida Finland | Davo & Pikkupiru | 2007 |
| Reilukerho | "R&A" | Kyseenalaisia totuuksia | Asa | 2007 |
| Jontti & Shaka | "Rata jatkuu" | Rata jatkuu | Adebizi, Konna, Kid Koma, Tatc, Mac Bueno, Itsetuho, Pikkupiru, T-Murha, Raimo & Ässä | 2008 |
| Julma-Henri & Syrjäytyneet | "Oulu-Hellsinki" | SRJTNT vol. 1 | Pikkupiru & Syöpä | 2008 |
| Leijona | "Pelkoa ja inhoa porttikongeissa" | – | Pikkupiru & OG Ikonen | 2009 |
| Konna | "Rippituoli" | Sei7semän | Julma-Henri, Shaka, OG Ikonen, Adebizi, Jontti, Notkea Rotta, Emeto & Aisti | 2010 |
| Mac Bueno & DJ Tatc | "Kova laki" | Nälkämaan AG | Shaka & Hannibal | 2011 |
| Jontti | "Vapaus & totuus" | Yhden miehen kultti |  | 2011 |
| Hannibal & Joku Roti Mafia | "10 Rock" | Viimiseen hengenvetoon |  | 2011 |
| AR2 | "Kallio UG 2011" | Kompilaatio | Kallio Underground | 2011 |
| Steen1 | "1000 mikkiä" | Jedin paluu |  | 2011 |
| Ville Kalliosta | "Se mitä puhutaan lujaa 1" | Sano | Davo & Puppa J | 2012 |
| Jontti | "Vastavallankaappaus pt.4" | Rahastusäänite | Julma-Henri, Mac Bueno & Asa | 2013 |
| Adebizi & Pikkupiru | "Veri lentää" | Näil mennää mitä on | Steen1, Sepe-Susi, Pete K, Jeijjo, Notkea Rotta, Rohtori & Nupi | 2014 |
| Ali & Mode | "Luuri korvassa" | Likapyykkiä | Kallio UG | 2014 |
| Ali & Mode | "Paikkakohdasta riippumatta" | Likapyykkiä | Raimo | 2014 |
| OG Ikonen | "Audiosnuffia" | Se on gangsta |  | 2014 |
Aiheesta muualla

Petos 3rd Rail Musicin sivustolla (Arkistoitu – Internet Archive)
Tietoa TOA:sta (Arkistoitu – Internet Archive)
Pahan Akseli Recordsi MySpace -sivustolla
Petoksen haastattelu Redrum-187 -sivustolla
Pohjois-Irlannin kansalliskokouksen vaalit 2022

Pohjois-Irlannin kansalliskokouksen vaalit 2022 käytiin 5. toukokuuta 2022. Vaaleissa valittiin Pohjois-Irlannin kansalliskokouksen kaikki 90 kansanedustajaa. Nationalistinen Sinn Féin nousi ensimmäistä kertaa suurimmaksi puolueeksi; aiempi suurin puolue, demokraattinen unionistipuolue, menetti lähes seitsemän prosenttiyksikköä ääniosuudestaan. Alliance-puolue kaksinkertaisti paikkamääränsä ja nousi kolmanneksi suurimmaksi puolueeksi. Vihreä puolue menetti molemmat edustajansa.
Tausta

Vuonna 1998 allekirjoitetun pitkänperjantain sopimuksen nojalla Pohjois-Irlannin hallituksen ministerisalkut jaetaan kansalliskokuksessa edustettuina olevien puolueiden kesken suhteelisesti D’Hondtin menetelmää käyttäen. Pohjois-Irlannin puolueet on luokiteltu blokkeihin, joita ovat esimerkiksi unionistipuolueet ja nationalistipuolueet. Pohjois-Irlannin hallitusta johtavat yhdessä pääministeri, jonka nimittää kansalliskokouksen suurin puolue, sekä varapääministeri, jonka nimittää toiseksi suurimman blokin suurin puolue.
Helmikuussa 2022 Pohjois-Irlannin pääministeri, DUP:n Paul Givan erosi virastaan, minkä seurauksena myös varapääministeri Michelle O’Neill menetti automaattisesti virkansa ja Pohjois-Irlannin hallitus kaatui. Givan erosi vastalauseena Brexitin myötä säädetylle niin sanotulle Pohjois-Irlannin protokollalle, jonka myötä Ison-Britannian ja Pohjois-Irlannin väliselle tavaraliikenteelle otettiin käyttöön rajatarkastukset.
Hallituksen kaatumisen jälkeen Sinn Féin ja DUP vaativat vaalien aikaistamista, jota UUP, SDLP ja Alliance vastustivat. Myös Yhdistyneen kuningaskunnan hallituksen Pohjois-Irlannin asioiden ministeri Brandon Lewis vastusti vaalien aikaistamista. Vaaleja ei lopulta aikaistettu.
Ennen vaaleja ennakoitiin, että nationalistinen Sinn Féin voittaisi vaalit ensimmäistä kertaa; tällöin sillä olisi myös oikeus nimittää pääministeri riippumatta siitä, saivatko nationalistipuolueet yhteensä enemmän kuin unionistipuolueet. Alliance-puolueen, joka ei ole nationalistinen eikä unionistinen puolue, menestys mielipidekyselyissä herätti myös kysymyksiä; jos se nousisi toiseksi suurimmaksi puolueeksi, sillä ei olisi oikeutta nimittää varapääministeriä, koska se ei kuulu nationalisti- eikä unionistiblokkiin, eikä sen edustama ”muu”-blokki todennäköisesti nousisi toiseksi suurimmaksi blokiksi.
Kampanja

Demokraattisen unionistipuolueen kampanjoinnin keskiössä oli Pohjois-Irlannin protokollan, Sinn Féinin ja Pohjois-Irlannin ja Irlannin tasavallan yhdistymistä koskevan kansanäänestyksen vastustaminen. Kovemman linjan unionismia edustava Traditional Unionist Voice ilmoitti, että protokollan vastustaminen on puolueen ykkösprioriteetti. Unionipuolueista maltillisempi Ulsterin unionistipuolue vastusti myös protokollaa, ja sen johtaja Doug Beattie sanoi kampanjatilaisuudessa, että hänen tai hänen lastensa elinaikana ei nähtäisi yhdistynyttä Irlantia. Kaikkien kolmen unionistipuolueen edustajat olivat osallistuneet protokollaa vastustaviin mielenosoituksiin, mutta maaliskuussa Beattie ilmoitti, ettei enää osallistuisi niihin, koska hänen mukaansa ne nostattivat jännitteitä, ja puolisotilaallisen UVF-järjestön toiminta oli lisääntynyt. Beattien ilmoituksen jälkeen hänen toimistonsa Portadownissa joutui hyökkäyksen kohteeksi, ja Lurganissa ilmestyi juliste, jossa Beattien kaulan ympärille oli piirretty hirttosilmukka.
Sinn Féin vältti kampanjoinnissaan yhdistyneestä Irlannista puhumista ja keskittyi sen sijaan päivänkohtaisempiin asioihin. Puolueen kampanjalupauksiin kuului muun muassa 230 punnan maksu jokaiselle kotitaloudelle nousseiden elinkustannusten takia. Social Democratic and Labour Partyn kampanjataival oli vaikeampi, ja sen johtaja Colum Eastwood kehotti äänestämään taktisesti. Puolueen ehdokkaan Elsie Trainorin kimppuun hyökkäsi etelä-Belfastissa kaksi nuorta, jotka olivat irrottaneet puolueen vaalimainoksia.
Alliance vaati ohjelmassaan Pohjois-Irlannin hallitusmuodon uudistamista, terveydenhuoltoreformia ja maksuja lapsiperheille. Puolue asettautui keskitien vaihtoehdoksi ja kampanjoi myös Bannjoen länsipuolisissa vaalipiireissä, joissa se ei ollut koskaan aikaisemmin saanut kansalliskokoukseen yhtäkään edustajaa. Vihreä puolue vaati muun muassa investointeja mielenterveyspalveluihin, ympäristönsuojeluviranomaista ja vuokrasääntelyä. People Before Profit vaati tuhannen punnan maksua elinkustannuskriisistä kärsiville kotitalouksille. Puolueen ehdokkaan Hannah Kennyn kimppuun hyökkäsi itä-Belfastissa kolme miestä, jotka tarttuivat häntä kaulasta ja huusivat solvauksia.
Huhtikuussa Pohjois-Irlannin poliisi kertoi saaneensa 41 ilmoitusta vaalimainoksiin kohdistuneesta ilkivallasta.
Viiden suurimman puolueen (DUP, Sinn Féin, SDLP, UUP ja Alliance) johtajat kohtasivat toisensa UTV:n väittelyssä 1. toukokuuta ja BBC:n väittelyssä 3. toukokuuta.
Tulokset

Vaalien voittajaksi nousi ensimmäistä kertaa nationalistipuolue, Sinn Féin, jolla on täten oikeus nimittää Pohjois-Irlannin pääministeri. Jotta hallitus voitaisiin muodostaa, suurimman unionistipuolueen, DUP:n, tulee puolestaan nimittää varapääministeri; puolue on kuitenkin kieltäytynyt nimittämästä varapääministeriä, ennen kuin Pohjois-Irlannin protokollaan liittyvät ongelmat on ratkaistu.
Sinn Féinin voitosta ja DUP:n ääniosuuden lähes seitsemän prosentin laskusta huolimatta unionistipuolueet saivat enemmän ääniä ja edustajia kuin nationalistipuolueet. Alliance ylsi historiansa parhaaseen tulokseen puolitoistakertaistamalla ääniosuutensa ja kaksinkertaistamalla paikkamääränsä nousten SDLP:n ja UUP:n ohi kansalliskokouksen kolmanneksi suurimmaksi puolueeksi. Alliance oli myös ainoa puolue, joka kasvatti paikkamääräänsä. TUV kolminkertaisti ääniosuutensa 7,6 prosenttiin, muttei kuitenkaan saanut yhtäkään uutta edustajaa. Vihreä puolue menetti molemmat edustajansa. Entinen oikeusministeri Claire Sugden sekä DUP:stä vuonna 2021 eronnut Alex Easton valittiin riippumattomina ehdokkaina.
| Puolue | Puolue | Äänet> Määrä | Äänet> Osuus | Äänet> Muutos | Paikat> Määrä | Paikat> Muutos |
| --- | --- | --- | --- | --- | --- | --- |
|  | Sinn Féin | 250 388 | 29,02 |  1,1 % | 27 |  |
|  | Demokraattinen unionistipuolue | 184 002 | 21,33 |  6,7 % | 25 |  3 |
|  | Alliance Party | 116 681 | 13,53 |  4,5 % | 17 |  9 |
|  | Ulsterin unionistipuolue | 96 390 | 11,17 |  1,7 % | 9 |  1 |
|  | Social Democratic and Labour Party | 78 237 | 9,07 |  2,9 % | 8 |  4 |
|  | Traditional Unionist Voice | 65 788 | 7,63 |  5,0 % | 1 |  |
|  | Pohjois-Irlannin vihreä puolue | 16 433 | 1,90 |  0,4 % | 0 |  2 |
|  | Aontú | 12 777 | 1,48 | uusi | 0 | uusi |
|  | People Before Profit | 9 798 | 1,14 |  0,6 % | 1 |  |
|  | Progressiivinen unionistipuolue | 2 665 | 0,31 |  0,4 % | 0 |  |
|  | Irlannin republikaaninen sosialistipuolue | 1 869 | 0,22 | uusi | 0 | uusi |
|  | Työläisten puolue | 839 | 0,10 |  0,1 % | 0 |  |
|  | Cross-Community Labour Alternative | 602 | 0,07 |  0,3 % | 0 |  |
|  | Sosialistinen puolue | 524 | 0,06 | uusi | 0 | uusi |
|  | Konservatiivipuolue | 254 | 0,03 |  0,3 % | 0 |  |
|  | Heritage Party | 128 | 0,01 | uusi | 0 | uusi |
|  | Resume Party | 13 | 0,00 | uusi | 0 | uusi |
|  | riippumattomat | 25 315 | 2,93 |  1,1 % | 2 |  1 |
| Yhteensä | Yhteensä | 862 703 | 100,00 | – | 90 | – |
| Hyväksytyt äänet | Hyväksytyt äänet | 862 703 | 98,73 |  |  |  |
| Hylätyt/tyhjät äänet | Hylätyt/tyhjät äänet | 11 078 | 1,27 |  |  |  |
| Ääniä yhteensä | Ääniä yhteensä | 873 781 | 100,00 |  |  |  |
| Äänioikeutetut/äänestysprosentti | Äänioikeutetut/äänestysprosentti | 1 373 731 | 63,61 |  |  |  |
Lähde:
Paikkojen jakautuminen vaalipiireittäin.
Puolueiden saama paikkamäärä vaalipiireittäin.
Powys

| Sir Powys / County of Powys |
| --- | --- |
 Allt yr Esgair
 Alueen sijainti Walesissa
Valtio:  Yhdistynyt kuningaskunta
Maa:  Wales
Preserved county:  Powys
Perustettu:  1996
Hallinto:  
 – hallinnollinen keskus:  Llandrindod Wells
Pinta-ala:  5 180,37 km²
Väkiluku (2015):  132 642
 – väestötiheys:  23 as./km²
Lyhenteet:  
 – ISO 3166:  GB-POW
 – NUTS:  UKL24
 
Hallintoalueen internetsivut
Powys (kymriksi Sir Powys, engl. County of Powys) on yksi Walesin hallintoalueista ja seremoniallinen kreivikunta (kymriksi sir gadwedig, engl. preserved county). Se sijaitsee sisämaassa Walesin keskiosassa Englannin rajalla ja sen pääkaupunkina toimii Llandrindod Wells. Hallintoalueella on arviolta 132 642 asukasta (vuonna 2015) ja sen pinta-ala on 5 180,37 neliökilometriä.
Kreivikunta on saanut nimensä muinaiselta Powysin kuningaskunnalta, joka käsitti nykyisen kreivikunnan pohjoisosan ja alueita Englannista. Kuningaskunta hävisi vuonna 1260, kun alueen valtasi Gwyneddin kuningaskunnan Llywelyn ap Gruffydd.
Vuonna 2007 Reilun kaupan sertifiointijärjestelmä myönsi Powysin kreivikunnalle Fairtrade County -arvonimen.
Kuvia

Tanatjoen laaksoa
Vale of Ewyas -laakso
Knightonin kaupungin kellotorni
Aiheesta muualla

Kuvia tai muita tiedostoja aiheesta Powys Wikimedia Commonsissa
Hallintoalueen internetsivut
Walesin hallintoalueet
Anglesey
Blaenau Gwent
Bridgend
Caerphilly
Cardiff
Carmarthenshire
Ceredigion
Conwy
Denbighshire
Flintshire
Gwynedd
Merthyr Tydfil
Monmouthshire
Neath Port Talbot
Newport
Pembrokeshire
Powys
Rhondda Cynon Taf
Swansea
Torfaen
Vale of Glamorgan
Wrexham
Pedro Luis Ronchino

Pedro Luis Ronchino
Pedro Luis Ronchino (18. kesäkuuta 1928 Rosario – 1. heinäkuuta 2020) oli argentiinalainen roomalaiskatolinen piispa. Hänet vihittiin salesiaanien papiksi 1. elokuuta 1954 ja nimitettiin Comodoro Rivadavian hiippakunnan piispaksi 30. tammikuuta 1993. Piispaksi vihkiminen seurasi 19. maaliskuuta. Pääkonsekraattorina toimi Antonio Quarracino, jota avustivat Rómulo García ja Jorge Arturo Meinvielle.
Ronchino jäi eläkkeelle 19. helmikuuta 2005.